Hollandi klavessiini- ja haamerklaverivirtuoos JACQUES OGG on pikaaegne Haagi Kuningliku Konservatooriumi professor. Ta on salvestanud rohkelt nii soolo- kui kammermuusikat ning tegutseb ka dirigendina. Jacques Oggi hea kammermuusikapartner on olnud pikka aega traversflöödimängija Wilbert Hazelzet, kellega Tallinnas 2018. aasta festivalil mängitud suurepärast kontserti ka kindlasti meie publik hästi mäletab. Jacques on olnud kauaaegne “18. sajandi orkestri” liige ning osalenud regulaarselt Concerto Palatino töös. Ta on väga oodatud meistriklasside juhendaja eri paigus – Brasiilias, Kanadas, Argentiinas, Portugalis, Hispaanias, Poolas jm. Ta osaleb tihti oluliste varajase muusika konkursside žüriide töös. 2000. aastast alates on ta Minnesota Lyra Baroque Orchestra kunstiline juht. Ta on teinud rohkem kui 60 salvestust firmadele Philips, Sony, EMI, Deutsche Harmonia Mundi ja Glossa.
#000002